ฮั่งเส็งปิดทะยาน 216.24 จุด ขานรับ PMI ภาคการผลิตจีนขยายตัว
ฮั่งเส็งปิดทะยาน 216.24 จุด ขานรับ PMI ภาคการผลิตจีนขยายตัว
1 ส.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 216.24 จุด หรือ 0.79% ปิดวันนี้ที่ 27,540.23 จุด ขานรับข้อมูลเศรษฐกิจจีนที่บ่งชี้ถึงการขยายตัวของภาคการผลิต
ทั้งนี้ ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน ปรับตัวขึ้นสู่ระดับ 51.1 ในเดือนก.ค. จากระดับ 50.4 ในเดือนมิ.ย. โดยดัชนี PMI ภาคการผลิตเดือนก.ค.แตะที่ระดับสุงสุดในรอบ 4 เดือน เพราะได้แรงหนุนจากยอดสั่งซื้อใหม่ในภาคการผลิตที่ปรับตัวขึ้นอย่างแข็งแกร่ง